Levi Hutchins

Levi Hutchins (født 17. august 1761, død 13. juni 1855) var en amerikansk urmaker som oppfant den første amerikanske vekkerklokken.

Oppfinnelsen var et resultat av at Hutchins ønsket å begynne arbeidsdagen før hanen hadde galt om morgenen, men han klarte ikke å våkne så tidlig som han selv ønsket. Som urmaker satte han derfor selv i gang med å konstruere den første mekaniske vekkerklokken i Amerika. Imidlertid kunne vekkerklokken han bygget, ikke ringe på noe annet tidspunkt enn klokken fire om morgenen. Det skulle ta seksti år før en annen amerikaner klarte å lage en vekkerklokke som lot brukeren stille inn forskjellige tidspunkt for vekking fra dag til dag. Hutchins tok aldri patent på oppfinnelsen sin, og han laget ikke flere vekkerklokker enn sin egen.

Referanser 

Urmakere
Oppfinnere fra USA